September 2018

**Kommissorium for Samarbejdsaftale om rehabilitering i forbindelse med kræft - børneområdet.**

**Baggrund:**

Sundhedsstyrelsen udgav august 2018 Forløbsprogram for rehabilitering og palliation i forbindelse med kræft. Region Midtjylland og kommunerne i regionen indgår en ny samarbejdsaftale om kræftrehabilitering på baggrund af det nye forløbsprogram. Den nye samarbejdsaftale erstatter sundhedsaftalen om kræftrehabilitering fra 2013.

**Formål:**

Sundhedsaftalesekretariatet nedsætter en tværsektoriel ad hoc arbejdsgruppe, som får til opgave at udarbejde en aftale, som omfatter en beskrivelse af følgende:

* Målgruppen
* Relevant lovgivning
* Ansvars- og opgavefordeling for hospitaler, kommuner og almen praksis
* Vurdering af patientens behov
* Overgange, koordinering og kommunikation mellem sektorerne
* Kompetenceudvikling og krav til kompetencer
* Inddragelse af frivillige foreninger
* Plan for implementering
* Plan for evaluering af aftalen
* Indsamling af data med henblik på løbende monitorering, planlægning og kvalitetsudvikling samt indberetning til nationale databaser

Derudover skal de regionale medlemmer udarbejde E-dok retningslinje.

Samarbejdsaftalen er et tillæg til den sundhedsaftale, der udarbejdes for voksne om rehabilitering i forbindelse med kræft.

Arbejdsgruppen refererer til Sundhedsstyregruppen.

**Målgruppe:**

Børn og unge under 18 år med kræft.

**Kilder:**

* Forløbsprogram for rehabilitering og palliation i forbindelse med kræft, Sundhedsstyrelsen 2018
* Sundhedsaftale om rehabilitering i forbindelse med kræft, 2013
* E-dok retningslinjer om kræftrehabilitering
* Kræftplan IV
* Pakkeforløb og opfølgningsprogrammer

**Medlemmer:**

1-2 regionale repræsentanter fra 1-2 børneafdelinger

2 kommunale repræsentanter fra sundhedsområdet med erfaring fra kræftrehabiliteringsområdet for børn

1 praksiskonsulent

Formandskabet er delt mellem en regional og en kommunal formand, som vælges blandt de kommunale og de regionale medlemmer. Formandskabet er på afdelingsledelses-/sundhedschefniveau.

Sekretariatsbetjeningen varetages af en kommunal repræsentant og en regional repræsentant fra Sundhedsplanlægning.

**Tidsplan:**

Arbejdsgruppen udpeges af sekretariatet for sundhedsaftalen.

Arbejdsgruppen forventes at afholde 2 møder, hvor udkast til aftale og e-dok dokument udarbejdes.

**Godkendelsesproces:**

Aftalen sendes til godkendelse hos Sundhedsstyregruppen, Sundhedskoordinationsudvalget, Regionsrådet og Kommunalbestyrelserne.